Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 580/13/4401	Komárno, 21.1.2015
EEČ : 2-30-11-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 22.11.2013, spisová značka 2 Pv 580/13/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- v presne nezistenom čase v období od júna 2013 do začiatku augusta 2013 v Hurbanove na ulici Komárňanskej č. 53 odcudzila dámsky horský bicykel zn. LOFTY modrej farby a to tým spôsobom, že vošla cez otvorenú bránu  na dvor reštaurácie Twins, a zo stojanu na bicykle si vzala neuzamknutý bicykel, ktorý následne používala ako svoj až do dňa jeho zaistenia, čím poškodenej XXXXX nar. XXXXX, bytom Sládkovičova č. 12, XXXXX-Bohatá spôsobila škodu vo výške 40,-Eur

pričom takto konala napriek tomu, že bola rozhodnutím Obvodného úradu Komárno, Odboru všeobecnej vnútornej správy, č. k.  Pk-823/2012  zo 17. decembra  2012,  právoplatného dňa 11. januára 2013, postihnutá za priestupok proti majetku podľa § 50 odsek 1 zákona č. 372/1990 Zb. o priestupoch v znení neskorších predpisov spáchaný formou krádeže dňa 14. decembra 2012, a to uložením  pokuty vo výške 30,-Eur,

Uznesením prokurátora Okresnej prokuratúry Komárno zo dňa 22.11.2013, spisová značka 2 Pv 580/13/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry Komárno uznesením sp. zn. 2 Pv  580/13/4401 - 4  z 22. novembra 2013 rozhodol v zmysle ustanovenia § 216 odsek 1 Trestného poriadku o podmienečnom zastavení trestného stíhania proti obvinenej XXXXX trestne stíhanej pre prečin krádeže podľa § 212 odsek 2 písmeno f) Trestného zákona, pre ktorý jej bolo vznesené obvinenie uznesením povereného príslušníka Policajného zboru Okresného riaditeľstva Policajného zboru, Odboru poriadkovej polície, Obvodného oddelenia Policajného zboru XXXXX pod sp. zn. ORP-774/HU-KN-2013 z 23. septembra 2013 na tom skutkovom základe, že

- v presne nezistenom čase v období od júna 2013 do začiatku augusta 2013 v Hurbanove na ulici Komárňanskej č. 53 odcudzila dámsky horský bicykel zn. LOFTY modrej farby a to tým spôsobom, že vošla cez otvorenú bránu  na dvor reštaurácie Twins, a zo stojanu na bicykle si vzala neuzamknutý bicykel, ktorý následne používala ako svoj až do dňa jeho zaistenia, čím poškodenej XXXXX nar. XXXXX, bytom Sládkovičova č. 12, XXXXX-Bohatá spôsobila škodu vo výške 40,-Eur

pričom takto konala napriek tomu, že bola rozhodnutím Obvodného úradu Komárno, Odboru všeobecnej vnútornej správy, č. k.  Pk-823/2012  zo 17. decembra  2012,  právoplatného dňa 11. januára 13, postihnutá za priestupok proti majetku podľa § 50 odsek 1 zákona č. 372/1990 Zb. o priestupoch v znení neskorších predpisov spáchaný formou krádeže dňa 14. decembra 2012, a to uložením  pokuty vo výške 30,-Eur,

     	V uznesení o podmienečnom zastavení trestného stíhania bola v zmysle § 216 odsek 2 Trestného poriadku určená obvinenej skúšobná doba na 1 rok, ktorá začala plynúť právoplatnosťou predmetného uznesenia o podmienečnom zastavení trestného stíhania, t. j. dňom 04. decembra 2013 a uplynula dňa 04. decembra 2014. 

     	Obvinenej rozhodnutím o podmienečnom zastavení trestného stíhania nebola uložená povinnosť nahradiť škodu a neboli jej uložené ani iné obmedzenia. 

     	V rámci šetrenia, či obvinená počas skúšobnej doby podmienečného zastavenia trestného stíhania viedla riadny život, bol  zabezpečený odpis z registra trestov, výpis z evidencie priestupkov Okresného úradu Komárno, Odboru všeobecnej vnútornej správy, správa z Obvodného oddelenia Policajného zboru XXXXX a bola vyžiadaná aj správa z miesta jej trvalého bydliska. Z uvedených záznamov vyplýva, že obvinená sa počas skúšobnej doby nedopustila iného trestného činu, ani priestupku.  

             Z vyššie uvedených skutočností vyplýva, že u obvinenej boli splnené zákonné podmienky na vyslovenie, že sa v skúšobnej dobe podmienečného zastavenia trestného stíhania osvedčila.

     	Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Patrik Balaško
prokurátor